**Jonas Höglund** (s. 29. elokuuta 1972 Hammarö, Ruotsi) on ruotsalainen uransa lopettanut jääkiekkoilija. Rightin laitahyökkääjä pelasi urallaan yhteensä 545 NHL:n runkosarjaottelua tehoin 117+145=262. Jäähyminuutteja tuli 112. Höglund pelasi myös suhteellisen pitkän uran Elitserienissä, jossa 421 runkosarjaottelua toivat tehot 134+107=241. Hän pelasi urallaan myös Sveitsissä.

Ura
---

Höglund oli Hammarö HC:n kasvatti, mutta hän teki Elitserien-debyyttinsä Färjestads BK:ssa jo 16-vuotiaana kaudella 1988–1989. Varsinainen tulokaskausi Höglundille oli kuitenkin 1990–1991, jolloin hän teki 40 runkosarjaottelussa tehot 5+5=10. Hän voitti keväällä 1991 Elitserien-hopeaa.

Calgary Flames varasi Höglundin 222. pelaajana NHL:n varaustilaisuudessa 1992. Hän pelasi sen jälkeen vielä vuodet 1992–1996 Färjestadissa. Vuonna 1993 Höglund valittiin Spengler Cup-turnauksen tähdistökentälliseen. Elitserienissä hän teki todellisen läpimurtonsa kaudella 1995–1996, jolloin Höglund teki tehot 32+12=44, voitti liigan maalipörssin ja sijoittui pistepörssissä neljänneksi.

Höglund siirtyi kaudeksi 1996–1997 NHL:ään ja Calgary Flamesiin. Tulokaskausi toi siellä 68 runkosarjaottelussa tehot 19+16=35. Kesken toisen Flames-kautensa 1997–1998 Höglund kaupattiin Zarley Zalapskin kanssa Montréal Canadiensiin vaihdossa Valeri Bureen ja neljännen kierroksen varausvuoroon helmikuussa 1998. Heinäkuussa 1999 hän siirtyi vapaana agenttina Toronto Maple Leafsiin, jossa Höglund teki ensimmäisellä kaudellaan 1999–2000 NHL:n yhden kauden piste-ennätyksensä tehoilla 29+27=56. Höglund oli joukkueen toiseksi paras maalintekijä maanmiehensä Mats Sundinin jälkeen sekä kolmanneksi paras pistemies Sundinin ja Steve Thomasin jälkeen. Hän pelasi Maple Leafsissa neljä kautta vuoteen 2003 asti, jonka jälkeen Höglund teki yksivuotisen ja 650 000 dollarin arvoisen kaksisuuntaisen sopimuksen Florida Panthersin kanssa syyskuussa saman vuoden syyskuussa. Hän ei kuitenkaan pelannut otteluakaan Panthersissa purkiessaan sopimuksensa jo ennen kauden 2003–2004 alkua.

Lokakuussa 2003 Höglund palasi Eurooppaan ja teki yksivuotisen sopimuksen Sveitsin Nationalliga A:ssa pelaavan HC Davosin kanssa. Hän oli 24 osumallaan joukkueen paras maalintekijä ja sijoittui runkosarjan maalipörssissä kahdeksanneksi. Höglund palasi kaudeksi 2004–2005 Färjestadiin, jonka toiseksi paras pistemies hän oli tehoilla 15+17=32 Pelle Prestbergin jälkeen. Höglund jakoi tehoilla 4+7=11 Färjestadin sisäisen pistepörssin voiton Marcel Jennin kanssa kevään 2005 pudotuspeleissä. Hän voitti kauden päätteeksi Elitserien-hopeaa. Seuraavana keväänä 2006 Höglund voitti Ruotsinmestaruuden. Hän siirtyi kesken neljännen peräkkäisen Färjestad-kautensa 2007–2008 siirtorajan kynnyksellä loppukaudeksi sveitsiläisjoukkue HC Luganoon.

Kaudeksi 2008–2009 Höglund palasi taas kotimaahansa ja siirtyi Ruotsin toiseksi korkeimmalle sarjatasolle HockeyAllsvenskanissa pelaavan Malmö Redhawksin riveihin. Hän oli 24 osumallaan joukkueen paras maalintekijä ja sijoittui sarjan maalipörssissä seitsemänneksi. Höglund palasi kuitenkin siirtorajan kynnyksellä, tammikuussa 2009 Elitserieniin ja loppukaudeksi Södertälje SK:n joukkueeseen. Hän auttoi joukkuetta säilyttämään sarjapaikkansa kevään 2009 karsinnoissa.

Höglund pelasi kaudella 2009–2010 vielä Ruotsin I-divisioonaa Skåre BK:ssa. Hän lopetti uransa tammikuussa 2010.

Maajoukkue
----------

Höglund pelasi MM-kilpailuissa vuosina 1997, 2003, 2004 ja 2005. Noista kolme ensimmäistä turnausta päättyivät hopeaan. Höglund oli viidellä osumallaan Ruotsin paras maalintekijä vuoden 2004 turnauksessa.

Höglund voitti myös alle 20-vuotiaiden MM-hopeaa vuonna 1992 ja alle 18-vuotiaiden Euroopanmestaruuden vuonna 1990.

Muuta
-----

Myös Höglundin pikkuveljet Henric ja Bengt sekä heidän serkkunsa Emil Bejmo ovat pelanneet jääkiekkoa ammattilaisina. Henric Höglund ja Bejmo pelaavat nykyään joukkuetovereina Norjan GET-liigan Stjernen Hockeyssa.

Tilastot
--------

|   |   | Runkosarja |   | Pudotuspelit |   | Palkinnot |   | Arvokisat |
| --- | --- | --- | --- | --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM |   |   |   |   |   |   | Turnaus | O | M | S | Pist. | RM |
| 1988–1989 | Färjestads BK | Elitserien | 1 | 0 | 0 | 0 | 0 | – | – | – | – | – |
| 1989–1990 | Färjestads BK | Elitserien | 2 | 0 | 0 | 0 | 0 | – | – | – | – | – |
| 1990–1991 | Färjestads BK | Elitserien | 40 | 5 | 5 | 10 | 4 | 8 | 1 | 0 | 1 | 0 |
| 1991–1992 | Färjestads BK | Elitserien | 40 | 14 | 11 | 25 | 6 | 6 | 2 | 4 | 6 | 2 |  |  |  |  |  |  | JMM | 7 | 3 | 2 | 5 | 0 |
| 1992–1993 | Färjestads BK | Elitserien | 40 | 13 | 13 | 26 | 14 | 3 | 1 | 0 | 1 | 0 |
| 1993–1994 | Färjestads BK | Elitserien | 22 | 7 | 2 | 9 | 10 | – | – | – | – | – |
|  | Färjestads BK | Ruotsi I | 18 | 4 | 6 | 10 | 4 | – | – | – | – | – |
| 1994–1995 | Färjestads BK | Elitserien | 40 | 14 | 12 | 26 | 16 | 4 | 3 | 2 | 5 | 0 |
| 1995–1996 | Färjestads BK | Elitserien | 40 | 32 | 11 | 43 | 18 | 8 | 2 | 1 | 3 | 6 |
| 1996–1997 | Calgary Flames | NHL | 68 | 19 | 16 | 35 | 12 | – | – | – | – | – |  |  |  |  |  |  | MM | 11 | 4 | 3 | 7 | 4 |
| 1997–1998 | Calgary Flames | NHL | 50 | 6 | 8 | 14 | 16 | – | – | – | – | – |
|  | Montréal Canadiens | NHL | 28 | 6 | 5 | 11 | 6 | 10 | 2 | 0 | 2 | 0 |
| 1998–1999 | Montréal Canadiens | NHL | 74 | 8 | 10 | 18 | 16 | – | – | – | – | – |
| 1999–2000 | Toronto Maple Leafs | NHL | 82 | 29 | 27 | 56 | 10 | 12 | 2 | 4 | 6 | 2 |
| 2000–2001 | Toronto Maple Leafs | NHL | 82 | 23 | 26 | 49 | 14 | 10 | 0 | 0 | 0 | 4 |
| 2001–2002 | Toronto Maple Leafs | NHL | 82 | 13 | 34 | 47 | 26 | 20 | 4 | 6 | 10 | 2 |
| 2002–2003 | Toronto Maple Leafs | NHL | 79 | 13 | 19 | 32 | 12 | 7 | 0 | 1 | 1 | 0 |  |  |  |  |  |  | MM | 9 | 2 | 2 | 4 | 0 |
| 2003–2004 | HC Davos | NLA | 34 | 24 | 19 | 43 | 20 | 1 | 0 | 0 | 0 | 0 |  |  |  |  |  |  | MM | 9 | 5 | 1 | 6 | 2 |
| 2004–2005 | Färjestads BK | Elitserien | 49 | 15 | 17 | 32 | 24 | 15 | 4 | 7 | 11 | 8 |
| 2005–2006 | Färjestads BK | Elitserien | 49 | 10 | 14 | 24 | 24 | 18 | 6 | 10 | 16 | 16 | Le Mat-pokalen |
| 2006–2007 | Färjestads BK | Elitserien | 55 | 20 | 12 | 32 | 18 | 9 | 4 | 5 | 9 | 10 |
| 2007–2008 | Färjestads BK | Elitserien | 36 | 2 | 7 | 9 | 32 | – | – | – | – | – |
|  | HC Lugano | NLA | 10 | 6 | 2 | 8 | 4 | – | – | – | – | – |
| 2008–2009 | Malmö Redhawks | Allsvenskan | 35 | 24 | 12 | 36 | 16 | – | – | – | – | – |
|  | Södertälje SK | Elitserien | 7 | 2 | 2 | 4 | 2 | – | – | – | – | – |
| 2009–2010 | Skåre BK | Ruotsi I | 7 | 4 | 5 | 9 | 0 | – | – | – | – | – |
| 8 kautta | yhteensä | NHL | 545 | 117 | 145 | 262 | 112 | 59 | 8 | 11 | 19 | 8 |
| 13 kautta | yhteensä | Elitserien | 421 | 134 | 107 | 241 | 168 | 51 | 18 | 24 | 42 | 34 |
| 2 kautta | yhteensä | Nationalliga A | 44 | 30 | 21 | 51 | 24 | 1 | 0 | 0 | 0 | 0 |

Lähteet
-------

* Jonas Höglund The Internet Hockey Databasessa (englanniksi)
* Jonas Höglund Eurohockey-sivustolla (englanniksi)
* Jonas Höglund Legends of Hockey -sivustolla (englanniksi)
* Jonas Höglund *Elite Prospects*. Everysport Media Group AB.  (englanniksi)
* Jonas Höglund Jatkoaika.comissa (Internet Archive)

### Viitteet

1. ↑  NHL:ssä tapahtuu: Boyntonille ja Daiglelle sopimukset, Heerema ja Heins Rangersiin  1.10.2003. Jatkoaika.com. Viitattu 12.4.2011.
2. ↑  Robert Pettersson: Höglund väljer Skåre  23.6.2009. Hockeysverige.se. Viitattu 12.4.2011. (ruotsiksi)